2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ  ΥΠΗΡΕΣΙΩΝ Αριθ.Ζια/36570 της 11/22 Ιουν.1976 (ΦΕΚ Β΄ 822) (Διορθ. Ημαρτ. εν ΦΕΚ Β΄ 943 της 19  Ιουλ.1976) Περί καθορισμού της συνθέσεως κ.λ.π. του Διοικητικού Συμβουλίου του Ταμείου Ασφαλίσεως Ασθενείας Προσωπικού των Τραπεζών Πίστεως, της Γενικής Τραπέζης της Ελλάδος και της Τραπέζης Αμέρικαν Εξπρές. ΄Εχοντες υπ’όψιν τας διατάξεις της παραγράφου 2 του άρθρου 6 του Νόμου 271/1976(ΦΕΚ 48/4.3. 76 τ.Α΄ περί συστάσεως Ταμείου Ασφαλίσεως Ασθενείας Προσωπικού των Τραπεζών Πίστεως της Γενικής Τραπέζης Ελλάδος και της Τραπέζης Αμέρικαν Εξπρές, αποφασίζομεν: Καθορίζομεν τα της συνθέσεως και Συγκροτήσεως Διοικητικού Συμβουλίου του Ταμείου Ασφαλίσεως Ασθενείας Προσωπικού των Τραπεζών Πίστεως, της Γενικής Τραπέζης της Ελλάδος και της Τραπέζης Αμέρικαν Εξπρές, τα της λειτουργίας αυτού τα των αρμοδιοτήτων και καθηκόντων του Προέδρου του Κυβερνητικού Επιτρόπου και των μελών του ως κάτωθι: Άρθρον 1. Διοίκησις 1.Το Ταμείον διοικείται υπό επταμελούς Διοικητικού Συμβουλίου, αποτελουμένου: α)Εκ του Προέδρου. β)Εκ τριών (3) εκπροσώπων των εργοδοτών, ανά ενός εξ εκάστης των Τραπεζών Πίστεως, της Γενικής Τραπέζης της Ελλάδος και της Τραπέζης Αμέρικαν Εξπρές. γ)Εκ τριών (3) εκπροσώπων των ησφαλισμένων ανά ενός (1) εξ’ εκάστης των τριών Τραπεζών. 2.Ο Πρόεδρος μετά του αναπληρωτού του, ως μέλους ορίζονται εκ εκπροσώπων εχόντων μίαν των κάτωθι ιδιοτήτων: α)Toυ Συμβουλίου ή Παρέδρου του Συμβουλίου Επικρατείας ή του Ελεγκτικού Συνεδρίου ή του Νομικού Συμβουλίου του Κράτους, εν ενεργεία ή εν συντάξει ή του δικαστικού λειτουργού της πολιτικής ή φορολογικής δικαιοσύνης από του βαθμού του Προέδρου Πρωτοδικών και άνω. β)Του Δικηγόρου ή του ειδικού περί τα θέματα Κοινωνικής Ασφαλείας και Κοινωνικής Πολιτικής γενικώτερον. Εις περίπτωσιν διορίσμου, ως αναπληρωτού του Προέδρου δικαστικού λειτουργού εν γένει, ούτος προεδρεύει του Συμβουλίου εν ελλείψει, απουσία ή κωλύματι του Προέδρου. Εις πάσαν άλλην περίπτωσιν ο αναπληρωτής του Προέδρου αναπληρών τούτον, μετέχει ως μέλος του Συμβουλίου, προεδρεύει δε τούτου ο Αντιπρόεδρος. Ταμείο Ασφ.Ασθένειας Προσ/κού Τραπεζών Πίστεως,Γενικής και Αμέρικαν Εξπρές 39.Θ.ε.2 152 (Μετά τη σελ.764(β)  Σελ.765(α) Τεύχος 606-Σελ.107 153 3.Aποκλείεται ο διορισμός ως Προέδρου Διοικητικού Συμβουλίου προσώπου, έχοντος την ιδιότητα του Προέδρου του Διοικητικού Συμβουλίου ετέρου Οργανισμού Κοινωνικής Ασφαλίσεως ή Πολιτικής ή εν ενεργεία Δημοσίων Υπαλλήλων ή Υπαλλήλων Νομικών Προσώπων Δημοσίου Δικαίου, επιφυλασσομένων των οριζομένων εν παραγράφω 2 του παρόντος. Άρθρον 2. Συγκρότησις Διοικ. Συμβουλίου 1.Άπαντα τα μέλη του Διοικητικού Συμβουλίου και ο Πρόεδρος αυτού διορίζονται μετ’ ισαρίθμων αναπληρωτών αυτών εχόντων την ιδιότητα των αναπληρουμένων δι’αποφάσεως του Υπουργού Κοινωνικών Υπηρεσιών δημοσιευομένης δια της Εφημερίδος της Κυβερνήσεως επί τριετεί θητεία. 2.Τα υπό στοιχεία β και γ της παραγράφου 1 του άρθρου 1 της παρούσης μέλη μετά των αναπληρωτών τούτων λαμβάνονται εκ πινάκων περιλαμβανόντων τριπλάσιον αριθμόν υποψηφίων (τακτικών και αναπληρωματικών) υποβαλλομένων, αντιστοίχως υπό της Τραπέζης Πίστεως, της Γενικής Τραπέζης της Ελλάδος και της Τραπέζης Αμέρικαν Εξπρές ως και παρ’ εκάστου των Συλλόγων των υπαλλήλων των τριών Τραπεζών εντός δέκα (10) ημερών αφ’ης ζητηθούν. Εν περιπτώσει μη εγκαίρου υποβολής των ανωτέρω πινάκων, ο Υπουργός Κοινωνικών Υπηρεσιών προβαίνει εις τον διορισμόν των εκπροσώπων των Τραπεζών και των ησφαλισμένων κατά την κρίσιν του. 3.Το Διοικητικόν Συμβούλιον του Ταμείου εκλέγει εις την πρώτην αυτού συνεδρίασιν καθ’ εκάστην νέα συγκρότησιν του, μεταξύ των υπό στοιχεία β και γ της παρ.1 του άρθρου 1 της παρούσης τακτικών μελών του, ένα Αντιπρόεδρον δια μυστικής ψηφοφορίας των παρόντων μελών αυτού. Ο Αντιπρόεδρος διατηρεί το αξίωμα αυτού εφ’ όσον διατηρεί την ιδιότητα του μέλους. Εν περιπτώσει εκπτώσεως, θανάτου ή οπωσδήποτε αποχωρήσεως εκ του Συμβουλίου του Αντιπροέδρου αυτού, ενεργείται νέα εκλογή δια τον υπόλοιπον χρόνον της θητείας του εκπεσόντος, αποβιώσαντος ή αποχωρήσαντος Αντιπροέδρου. Δύναται ο Υπουργός Κοινωνικών Υπηρεσιών, κατόπιν προτάσεως του Διοικητικού Συμβουλίου του Ταμείου να κηρύσση έκπτωτον μέλος τούτου, όπερ αδικαιολογήτως ήθελε απουσιάσει επί τρεις συνεχείς συνεδριάσεις του Συμβουλίου. Τα εις αντικατάστασιν εκπιπτόντων, αποβιούντων ή οπωσδήποτε αποχωρούντων μέλη διορίζονται δια τον υπόλοιπον χρόνον της θητείας των εκπεσόντων, αποβιωσάντων ή αποχωρησάντων μελών. Σελ.766(α) Τεύχος 606-Σελ.108 Εν περιπτώσει θανάτου ή εκπτώσεως μέλους τινός λόγω απωλείας της ιδιότητος υφ’ ην διωρίσθη το Δ.Σ. θεωρείται εν νομίμω συνθέσει μέχρι του διορισμού του αντικαταστάτου του και δια χρονικόν διάστημα ουχί πλέον του διμήνου, εφ’ όσον δια των λοιπών μελών αυτού τακτικών και αναπληρωματικών δύναται να επιτευχθή απαρτία. 4.Δεν διορίζονται μέλη του Διοικητικού Συμβουλίου: α)Ο μη συμπληρώσας το 25ον έτος της ηλικίας του. β)Ο ανίκανος να αναλάβη ή να διατηρή δημόσιον λειτούργημα. γ)Ο διατελών εν υπηρεσιακή σχέσει προς το Ταμείον. δ)Ο μη έχων την ελευθέραν διαχείρισιν της περιουσίας του. ε)Ο μη έχων την Ελληνικήν ιθαγένειαν. 5.Τα μέλη του Δ.Σ. υπέχουν κατά την άσκησιν των καθηκόντων των τας ευθύνας των δημοσίων υπαλλήλων και απολαύουν της υπέρ αυτών θεσπισμένης προστασίας. Εν περιπτώσει λήξεως της θητείας των μελών του Δ.Σ. αύτη παρατείνεται αυτοδικαίως μέχρι του διορισμού των νέων μελών, ουχί πάντως πέραν του τριμήνου από της λήξεώς της. 6.Χρέη Γραμματέως του Δ.Σ. εκτελεί είς των υπαλλήλων του Υπουργείου Κοινωνικών Υπηρεσιών ή του Ταμείου, οριζόμενος μετά του αναπληρωτού του δι’αποφάσεως του Υπουργού Κοινωνικών Υπηρεσιών. 7.Το Δ.Σ. ευρίσκεται εν απαρτία παρόντων τουλάχιστον πέντε (5) μελών εν οις ο Πρόεδρος ή ο αναπληρών τούτον Αντιπρόεδρος και λαμβάνει αποφάσεις δια της πλειοψηφίας των παρόντων και δια ψήφων ουχί ολιγωτέρων των τεσσάρων (4) εν ισοψηφία νικώσης της ψήφου του προεδρεύοντος. 39.Θ.ε.2 Ταμείο Ασφ.Ασθένειας Προσ/κού Τραπεζών Πίστεως,Γενικής και Αμέρικαν Εξπρές 154 Άρθρον 3. Κυβερνητικός Επίτροπος – Αρμοδιότητες. Εις τας συνεδριάσεις του Δ.Σ. του Ταμείου παρίσταται άνευ ψήφου Κυβερνητικός Επίτροπος. Ο Κυβερνητικός Επίτροπος δικαιούται να λαμβάνη τον λόγον επί παντός θέματος να υποβάλλη προτάσεις και να ζητή εντός 48 ωρών από της λήψεώς των, την αναστολήν εκτελέσεως πάσης αποφάσεως του Δ.Σ. ην ήθελε κρίνει ως αντικειμένην προς τας διατάξεις κειμένων νόμων, διαταγμάτων και Υπουργικών Αποφάσεων των διεπουσών την λειτουργίαν του Ταμείου. Αι αποφάσεις του Δ.Σ. ων εζητήθη η αναστολή εκτελέσεως παρά του Κυβερνητικού Επιτρόπου δεν εκτελούνται μέχρις ου επί τη αιτήσει του Δ.Σ. υποβαλλομένη υπό του Προέδρου τούτου ή του Κυβερνητικού Επιτρόπου άρη την διαφωνίαν αποφάσις του Υπουργού Κοιν. Υπηρεσιών ήτις είναι υποχρεωτική δια το Ταμείον.  Εις περίπτωσιν καθ’ ην ο Υπουργός Κοιν. Υπηρεσιών δεν ήθελε κοινοποιήσει εις το Ταμείον την επί της διαφωνίας απόφασίν του εντός δέκα ημερών από της λήψεως της σχετικής αιτήσεως του Κ. Επιτρόπου ή του Δ.Σ. τούτο δύναται να αποφασίση την εκτέλεσιν της εφ’ης η διαφωνία αποφάσεως. Ο Κυβερνητικός Επίτροπος δύναται να αναστέλη εφ’άπαξ μέχρι της επομένης συνεδριάσεως και την εκτέλεσιν οιασδήποτε αποφάσεως του Δ.Σ. δι’ην ήθελε διατυπώσει ητιολογημένας επιφυλάξεις, αναφερομένας εις ουσιώδη συμφέροντα του Ταμείου ή εις γενικώτερα Κρατικά συμφέροντα. Εν τη περιπτώσει ταύτη το Δ.Σ. του Ταμείου δύναται εις επομένην αυτού συνεδρίασιν δια της πλειοψηφίας των 2/3 τουλάχιστον του συνόλου των μελών του να διατάξη την εκτέλεσιν της ανασταλείσης αποφάσεως και διαφωνούντος του Κυβερνητικού Επιτρόπου. Ο Κυβερνητικός Επίτροπος και ο αναπληρωτής αυτού διορίζονται δια πράξεως του Υπουργού Κοιν. Υπηρεσιών εκ των παρά τω Υπουργείω Κοινωνικών Υπηρεσιών υπηρετούντων επί βαθμώ Τμηματάρχου Β’τάξεως και άνω υπαλλήλων αυτού, καλείται δε πάντοτε επί ποινή ακυρότητος της συνεδριάσεως εις πάσας τας συνεδριάσεις του Δ.Σ. Η θητεία του Κυβερνητικού Επιτρόπου και του αναπληρωτού του είναι η αυτή με την των μελών του Δ.Σ. Άρθρον 4. Λειτουργία Διοικητικού Συμβουλίου. 1.Κατά τας συνεδριάσεις του Δ.Σ. παρίσταται ο Διευθυντής του Ταμείου ως Εισηγητής των συζητουμένων θεμάτων άνευ ψήφου. 2.Περί των εν τω Δ.Σ. συζητήσεων και λαμβανομένων αποφάσεων τηρούνται μερίμνη του Διευθυντού του Ταμείου υπό του Γραμματέως του Δ.Σ. συνοπτικά πρακτικά άτινα καταχωρούνται εις ειδικόν βιβλίον πρακτικών και υπογράφονται μετά την επικύρωσίν των παρά του Δ.Σ. υπό του Προέδρου, των κατά την συνεδρίασιν παραστάντων μελών του Δ.Σ. του Κυβερνητικού Επιτρόπου, του Διευθυντού και του Γραμματέως του Δ.Σ. 3.Αι συνεδριάσεις του Δ.Σ. δεν είναι δημόσιοι. Περίληψης των ληφθεισών αποφάσεων δύναται ν’ανακοινούται μόνον αποφάσει του Δ.Σ. Απαγορεύται η υπό των μελών του Δ.Σ. ανακοίνωσις εις τρίτους των πρακτικών των συνεδριάσεων ως και των εν τω Δ.Σ.  διαμειφθέντων εξαιρέσει τας διατάξεως της προηγουμένης παραγράφου, ο δε παραβαίνων την απαγόρευσιν ταύτην αποδεδειγμένως εκπίπτει της ιδιότητός του προτάσει του Δ.Σ. λαμβανομένη κατά πλειοψηφίαν των μελών του και εγκρίσει του Υπουργού Κοιν. Υπηρεσιών. Προκειμένου να συζητηθεί υπό του Δ.Σ. υπόθεσις αφορώσα ιδιωτικόν συμφέρον μέλους αυτού ή συγγενούς του μέλους μέχρι τετάρτου βαθμού, δεν δύναται το μέλος τούτο να παραστή κατά την συζήτησιν. Η επί της εξαιρέσεως απόφασις του Δ.Σ. λαμβάνεται μετά πρότασιν του ενδιαφερομένου υποχρεωμένου εις σχετικήν δήλωσιν ή παντός άλλου μέλους. 4.Αι αποφάσεις του Δ.Σ. δεν εκτελούνται προ της επικυρώσεως παρά τούτου εν επομένη συνεδριάσει των πρακτικών της συνεδριάσεως καθ’ ην ελήφθησαν εκτός της περιπτώσεως καθ’ ην το Δ.Σ κρίνει ότι επείγουσα ανάγκη επιβάλλει την άμεσον επικύρωσιν των πρακτικών ως προς ωρισμένα θέματα. 5.Μετά την επικύρωσιν των πρακτικών ο Διευθυντής του Ταμείου ανακοινοί εις το Δ.Σ. τας ενεργείας του επί των προηγουμένων αποφάσεων αυτού ως επίσης και παν άξιον μνείας έγγραφον ληφθέν εις το Ταμείον κατά το μεσολαβήσαν από της προηγουμένης συνεδριάσεως διάστημα. 6.Εις την πρώτην μετά την έναρξιν εκάστου μηνός συνεδρίασιν ο Διευθυντής του Ταμείου ανακοινοί εις το Δ.Σ. την οικονομικήν κατάστασιν του Ταμείου και τα πραγματοποιηθέντα κατά τον παρελθόντα μήνα έσοδα και έξοδα. 7.Το Διοικητικόν Συμβούλιον συνεδριάζει μετ’ έγγραφον πρόσκλησιν του Προέδρου αυτού ή τούτου κωλυομένου του αναπληρούντος αυτόν Αντιπροέδρου τακτικώς μεν άπαξ της εβδομάδος εκτάκτως δε οσάκις ήθελε παραστή ανάγκη κατά την κρίσιν του Προέδρου ή του αναπληρούντος αυτόν Αντιπροέδρου ή ήθελον ζητήσει τούτο εγγράφως πέντε τουλάχιστον τακτικά μέλη αυτού. Εν τη περιπτώσει ταύτη υποχρεούται ο Πρόεδρος να ορίση συνεδρίασιν εντός 48 ωρών από της υποβολής της αιτήσεως με θέματα τα εν τη αιτήσει αναγραφόμενα. Μη επιτευχθείσης απαρτίας τα θέματα ταύτα αναγράφονται πρώτα εις την ημερησίαν διάταξιν της επομένης τακτικής συνεδριάσεως. Το Διοικητικόν Συμβούλιον δι’ αποφάσεώς του δύναται να ορίζη ωρισμένας ημέρας τακτικών συνεδριάσεων. 8.Η πρόσκλησις εις συνεδρίασιν κοινοποιείται εις μέλη τουλάχιστον δύο ημέρας προ της ημέρας καθ’ ην θα λάβη χώραν η συνεδρίασις, επιτρεπομένης της συνομεύσεως του χρονικού τούτου διαστήματος μόνον εις περίπτωσιν επειγούσης ανάγκης, δικαιολογημένης παρά του Προέδρου ή του αναπληρούντος τούτου Αντιπροέδρου. Επί της προσκλήσεως εις συνεδρίασιν αναγράφονται πάντοτε η ημέρα και η ώρα της συνεδριάσεως ως και τα θέματα της ημερησίας διατάξεως οριζόμενα υπό του Προέδρου. 9.Εάν τακτικόν μέλος του Δ.Σ. κωλύεται να παραστή εις συνεδρίασιν δέον όπως ειδοποιή είτε απ’ευθείας τον αναπληρωτήν του, είτε την υπηρεσίαν του Ταμείου, ήτις αποστέλλει νέαν πρόσκλησιν εις το αναπληρωματικόν μέλος, εκτός εάν έχη ειδοποιηθή περί του κωλύματος προηγουμένως η υπηρεσία του Ταμείου, ότε η αποστολή της προσκλήσεως γίνεται απ’ευθείας εις τον αναπληρωτή. 10.Το Δ.Σ. δικαιούται να αποφασίζη την αναγραφήν θέματος τινός εις την ημερησίαν διάταξιν της επομένης συνεδριάσεως. Θέμα μη αναγραφέν εν τη ημερησία διατάξει δύναται αποφάσει του Δ.Σ. να συζητηθή κατά την αυτήν συνεδρίασιν απόφασις όμως επ’αυτού δεν δύναται να ληφθή εφ’ όσον δεν είναι παρόντα πάντα τα μέλη του Δ.Σ. ως και ο Κυβερνητικός Επίτροπος. 11.Αι ψηφοφορίαι του Δ.Σ. είναι πάντοτε φανεραί πλην προκειμένου περί προσωπικών ζητημάτων ή οσάκις εκ των προτέρων καθορίζεται τούτο υπό του Δ.Σ. (Μετά τη σελ.766(α) Σελ.767(α) Τεύχος 606-Σελ.109 Ταμείο Ασφ.Ασθένειας Προσ/κού Τραπεζών Πίστεως,Γενικής και Αμέρικαν Εξπρές 39.Θ.ε.2 155 Άρθρον 5. Αρμοδιότητες Προέδρου Δ.Σ. 1.Ο Πρόεδρος του Διοικητικού Συμβουλίου: α)Καταρτίζει την ημερησίαν διάταξιν των συνεδριάσεων,  εισηγήσει  του  Διευθυντού  και  αναλόγως  των  υφισταμένων υπηρεσιακών αναγκών, συγκαλεί το Δ.Σ. και διευθύνει τας συνεδριάσεις αυτού. β)Επιμελείται της εκτελέσεως των υπό του Δ.Σ. λαμβανομένων αποφάσεων δια του Διευθυντού του Ταμείου. γ)Εκπροσωπεί το Ταμείον ενώπιον πάσης αρχής και των δικαστηρίων, δύναται όμως αποφάσει του Δ.Σ η εκπροσώπησις του Ταμείου ν’ ανατίθεται εις έτερον μέλος του Δ.Σ. ή εις τον Διευθυντήν αυτού οσάκις κωλύονται ο Πρόεδρος ή ο Αντιπρόεδρος. δ)Υπογράφει πάντα τα εντάλματα πληρωμών και εισπράξεων, τας επιταγάς ως και παν άλλο έγγραφον αφορών την λειτουργία του Ταμείου, δυναμένου του Δ.Σ. προτάσει του Προέδρου ν’ αναθέτη την υπογραφήν τούτων εις τον Αντιπρόεδρον ή τον Διεθυντήν αυτού. 2.Τον Πρόεδρον του Δ.Σ. απόντα ή κωλυόμενον αναπληροί ο Αντιπρόεδρος αυτού, όστις υπεισέρχεται αυτοδικαίως, εις όλα τα υπό του παρόντος άρθρου καθήκοντα και υποχρεώσεις του Προέδρου. 3.Απόντων ή κωλυομένων του Προέδρου και του Αντιπροέδρου, αναπληροί τούτους δια την υπογραφήν ενταλμάτων, επιταγών, εντολών και εγγράφων, έν εκ των μελών του Δ.Σ. οριζόμενον υπό τούτου. 4.Εις τον Πρόεδρον, τον Κυβερνητικόν Επίτροπον, τα Μέλη, τον Εισηγητήν και τον Γραμματέα του Δ.Σ. του Ταμείου, παρέχεται παγία ή κατά συνεδρίασιν αποζημίωσις καθοριζόμενη συμφώνως προς τας ισχυούσας εκάστοτε περί τούτου, διατάξεις.  Άρθρον 6. Αρμοδιότητες Διοικητικού Συμβουλίου 1.Το Δ. Συμβούλιον διοικεί το Ταμείον και διαχειρίζεται την περιουσίαν αυτού Ειδικώτερον: α)Επιμελείται της κανονικής εισπράξεως των πόρων του Ταμείου. β)Διαχειρίζεται τα κεφάλαια του Ταμείου βάσει των διατάξεων του παρόντος Καταστατικού και της διεπούσης το Ταμείον νομοθεσίας.  γ)Αποφασίζει περί της τοποθετήσεως των κεφαλαίων της εκποιήσεως, υποθηκεύσεως και ενεχυριάσεως των περιουσιακών στοιχείων του Ταμείου και συμβιβάζεται ή παραιτείται από δικαστικού αγώνος. δ)Αποφασίζει περί της απονομής των παροχών οσάκις η χορήγησις τούτων δεν ανατίθεται εις έτερα όργανα δι’ετέρων διατάξεων και μεριμνά δια την ταχείαν και κανονικήν χορήγησιν αυτών. Σελ.768(α) Τεύχος 606-Σελ.110 ε)Εγκρίνει τον ετήσιον προϋπολογισμόν και απολογισμόν του Ταμείου ως και τα μηνιαία αυτού ισοζύγια. στ)Εγκρίνει πάσαν δαπάνην αφορώσαν την εν γένει λειτουργίαν του Ταμείου. ζ)Λαμβάνει και υποδεικνύει μέτρα προς βελτίωσιν και αρτιωτέραν εκπλήρωσιν του σκοπών του Ταμείου. η)Διορίζει τους δια την υπεράσπισιν των υποθέσεων του Ταμείου απαραιτήτους πληρεξουσίους δικηγόρους. θ)Γνωμοδοτεί και προτείνει αρμοδίως περί της τροποποιήσεως ή συμπληρώσεως των διατάξεων του παρόντος και της διεπούσης εν γένει το Ταμείον νομοθεσίας. Το Ταμείον δεν δεσμεύεται έναντι τρίτων ει μη μόνον δι’αποφάσεως του Δ.Σ. αυτού. Η παρούσα δημοσιευθήτω δια της Εφημερίδος της Κυβερνήσεως. 39.Θ.ε.2 Ταμείο Ασφ.Ασθένειας Προσ/κού Τραπεζών Πίστεως,Γενικής και Αμέρικαν Εξπρές 156 